{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":8,"n_cols":6,"rows_kept":8,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Prijedlog Pravilnika o ustrojstvu i načinu rada Povjerenstva za žrtve seksualnog nasilja"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Ženska mreža Hrvatske","II. IMENOVANJE ČLANOVA POVJERENSTVA,\nČlanak 4.","(3)       Ministar nadležan za branitelje može zatražiti od neovisnog tijela za suzbijanje diskriminacije u području ravnopravnosti spolova da dostavi  preporuku, mišljenje ili  da predloži kandidata za člana odnosno zamjenika člana Povjerenstva stručnjaka koji ima iskustvo na području zaštite ljudskih prava.","Prihvaćen","Prihvaćena sugestija."]
[2,"Ženska mreža Hrvatske","II. IMENOVANJE ČLANOVA POVJERENSTVA,\nČlanak 6.","Predlažemo brisanje stavka (1) ovoga članka.\nPredlažemo promjenu stavka (3) na način da sada glasi: \n(3) Predsjednik Povjerenstva odlukom o sastavu Povjerenstva, za svaki pojedini slučaj, ovisno o karakteristikama predmeta i zahtjevu stranke, određuje sastav Povjerenstva iz redova imenovanih članova i zamjenika članova Povjerenstva. \n(Predlažemo brisanje riječi \"svih\" zbog nepotrebnog ponavljanja.)","Djelomično prihvaćen","Odbija se sugestija na stavak 1. - Zakon propisuje 7 članova i 7 zamjenika, a za njih 4 propisuje koje su struke obvezne između ostalih propisanih. Stoga, treba voditi računa i o zastupljenosti drugih struka, odnosno da sastav Povjerenstva bude što raznovrsniji jer se vijeće sastavlja za svaki pojedini slučaj, ovisno o karakteristikama svakog pojedinog predmeta.\nPrihvaća se sugestija na stavak 3."]
[3,"Ženska mreža Hrvatske","III. POSTUPAK PRED POVJERENSTVOM,\nČlanak 10.","Predlažemo dodavanje stavka (3): \n(3)      Stranku se ne mora saslušati kada je pribavljena pravomoćna sudska presuda, ranije dana izjava pred nadležnim tijelima ili drugi izravni dokaz da je stranka žrtva seksualnog nasilja. U slučaju nemogućnosti saslušanja stranke, umjesto podnositelja zahtjeva može se saslušati osoba koju ona opunomoći.","Djelomično prihvaćen","Navedeno je propisano u Zakonu i ne treba ponavljati, dok je uvedena mogućnost terenskog saslušanja stranke koja nije u mogućnosti doći u Ministarstvo branitelja."]
[4,"Ženska mreža Hrvatske","PRAVILNIK,\nOBRAZAC A - nalaz i mišljenje","Predlažemo promjenu na sljedeći način: \nPODATCI O STRANCI:\nIme (ime majke i oca) i prezime:","Djelomično prihvaćen","Umjesto navođenja oba imena (majka i otac) navodi se: „ime roditelja“"]
[5,"Ženska mreža Hrvatske","PRAVILNIK,\nOBRAZAC B - nalaz i mišljenje","Predlažemo istu promjenu kao i kod Obrasca A - nalaz i mišljenje:\nPODATCI O STRANCI:\nIme (ime majke i oca) i prezime:\nDatum i mjesto rođenja:","Djelomično prihvaćen","Umjesto navođenja oba imena (majka i otac) navodi se: „ime roditelja“"]